open-index/open-wikipedia-markdown huggingface dataset:
থাইল্যান্ডের জাতীয় পতাকা

[thumb|250px|right|[চিত্র:FIAV 110110.svg|20px পতাকার অনুপাত: ২:৩]]

**থাইল্যান্ডের পতাকায়** পাচটি অনুভূমিক সমান্তরাল ডোরা রয়েছে। উপর থেকে এদের রঙ যথাক্রমে লাল, সাদা, নীল সাদা এবং লাল। মাঝের নীল রঙের ডোরার ক্ষেত্রফল অপর চারটি ডোরার দ্বিগুন। লাল-সাদা-নীল রঙ তিনটি যথাক্রমে জাতি-ধর্ম-রাজার প্রতীকস্বরূপ, যা থাইল্যান্ডের অনানুষ্ঠানিক মূলনীতি হিসাবে বিবেচিত হয়ে থাকে। ১৯১৭ সালের ২৮শে সেপ্টেম্বর এই পতাকা জাতীয় পতাকা হিসাবে গ্রহণ করা হয়। থাই ভাষায় পতাকাটির নাম ธงไตรรงค์ (*থং ত্রেইরং*), যার অর্থ *[[ত্রিরঙা]] পতাকা*।

রাজা নারাইয়ের (১৬৫৬-১৬৮৮) অধীনে সম্ভবত প্রথম সিয়ামের (থাইল্যান্ড) জন্য প্রথম পতাকা উত্তোলন করা হয় যার রঙ ছিল লাল। পরবর্তীকালে নৌ-পতাকা (Naval Flag) হিসাবে ব্যবহারের সময় লাল জমিনের উপর সাদা চক্র (বৌদ্ধের চাকা), চক্রের মাঝে সাদা হাতি অথবা সাদা গোলাকৃতি পটভূমির মাঝে সূর্য প্রভৃতি নকশা ব্যবহার করা হয়।

১৮৫৫ সালে রাজা মংকুট (চতুর্থ রামা), মসৃন রঙের পতাকা আন্তর্জাতিক সম্পর্ক স্থাপনে সহায়ক নয় বলে পতাকার মাঝে সাদা হাতি (রাজকীয় প্রতীক) অঙ্কিত পতাকা আনুষ্ঠানিকভাবে নির্বাচন করেন।

[200px|right|thumb|[চিত্র:FIAV historical.png ১৯১৬ সালের পতাকা]]
১৯১৬ সালে পতাকার জন্য বর্তমান নকশা গৃহীত হয়, তবে মাঝের ডোরার রঙ ছিল বহিঃস্থ রঙের মতো লাল। কথিত আছে একদিন বন্যার সময় রাজা ভাজিরাবুধ (ষষ্ঠ রামা) পতাকা উলটোভাবে উড়তে দেখে একে রোধ করার জন্য একই ধরনের আর একটি নতুন পতাকা নির্বাচন করেন। ১৯১৭ সালে পতাকার মাঝের রঙ নীল রঙে পরিবর্তন করা হয়। কারও মতে রাজা ভাজিরাবুধের জন্মদিন শুক্রবারের রঙ হিসাবে এই পরিবর্তন হয়েছিল। অন্যমতে প্রথম বিশ্বযুদ্ধে মিত্রবাহিনীর সাথে সংহতি প্রকাশের জন্য নীল রঙ নির্বাচন করা হয়েছিল। উল্লেখ্য মিত্রবাহিনীর পতাকায় ছিল নীল-লাল-সাদা রঙের সমন্বয়।

মজার ব্যাপার হচ্ছে কোস্টা রিকার পতাকায় বিপরীত অবস্থানে একই ধরনের নীল ও লাল রঙের সমাবেশ। তাই আন্তর্জাতিক ক্ষেত্রে বিভ্রান্তি নিরসনকল্পে কোস্টা রিকা তাঁদের পতাকায় কোট অব আর্মস (Coat of Arms) বা রাষ্ট্রীয় প্রতীক ব্যবহার করে থাকে।

বিষয়শ্রেণী:থাইল্যান্ড
বিষয়শ্রেণী:দেশ অনুযায়ী পতাকা
বিষয়শ্রেণী:জাতীয় পতাকা
মৌলিক সংখ্যা উপপাদ্য

সংখ্যাতত্ত্বে **মৌলিক সংখ্যা উপপাদ্য** (ইংরেজি ভাষায়: Prime number theorem সংক্ষেপে PNT) মৌলিক সংখ্যাসমূহের আসন্ন, অসীমতটীয় বিন্যাস ব্যাখ্যা করে। সংখ্যা যত বড় হয়, মৌলিক সংখ্যার পরিমাণ তত কমে আসে। এই কমে আসার প্রকৃতি কী রকম, মৌলিক সংখ্যা উপপাদ্য তার নির্ভুল বর্ণনা দেয়।

সাধারণভাবে, মৌলিক সংখ্যা উপপাদ্য বলে যে যদি আমরা কোন বড় সংখ্যা *N*-এর কাছাকাছি কোন সংখ্যা দৈব চয়ন করি, তবে সংখ্যাটির একটি মৌলিক সংখ্যা হবার সম্ভাবনা প্রায় 1 / ln(*N*), যেখানে ln(*N*) হল *N*-এর স্বাভাবিক লগারিদম। উদাহরণস্বরূপ। যখন *N* = ১০,০০০, এর আশেপাশে প্রতি ৯টি সংখ্যার ১টি মৌলিক, অন্যদিকে যখন *N* = ১,০০০,০০০,০০০, কেবল তার আশেপাশের ২১টি সংখ্যার একটি মৌলিক।

## উপপাদ্যের বিবৃতি
[থাম্ব|313x313পিক্সেল|গ্রাফটি [মৌলিক সংখ্যা গণনাকারী ফাংশন π(x) এর আনুমানিক দুটি অনুপাত x / log x এবং Li (x) দেখাচ্ছে। x বৃদ্ধি পেলে (x- অক্ষ লগারিদমিক), উভয় অনুপাত 1 এর দিকে যায়। x / log x অনুপাতটি উপর থেকে ধীরে ধীরে একত্রিত হয়, যখন Li (x) অনুপাতটি নীচে থেকে আরও দ্রুত একত্রিত হয়।]]
ধরি π(*x*) হচ্ছে মৌলিক সংখ্যা গণনাকারী ফাংশন যা কোন স্বাভাবিক সংখ্যা *x*-এর সমান বা ছোট মানের মৌলিক সংখ্যার সংখ্যা প্রদান করে। উদাহরণস্বরূপ, π(10)&nbsp;=&nbsp;4 কারণ চারটি মৌলিক সংখ্যা আছে (২, ৩, ৫ ও ৭) যেগুলি ১০-এর সমান বা ছোট। মৌলিক সংখ্যা উপপাদ্য বলে যে, যদি *x*-এর মান অসীমের নিকটবর্তী হয়, তবে π(*x*) এবং *x* / ln(*x*) ফাংশনদ্বয়ের ভাগফলের সীমা ১। সূত্র আকারে:

: \lim_{x\to\infty}\frac{\pi(x)}{x/\ln(x)}=1,

এটি **মৌলিক সংখ্যাসমূহের বিন্যাসের অসীমতটীয় বিধি** (the asymptotic law of distribution of prime numbers) নামে পরিচিত।

এ সম্বন্ধে একটি তালিকা 

অন্যভাবে, মৌলিক সংখ্যা উপপাদ্য বলে যে *n*-তম মৌলিক সংখ্যা *π**n* এবং *n* ln(*n*) প্রায় সমান, এবং *n* যত অসীমের দিকে অগ্রসর হয়, এই আসন্ন মানে ভুলের পরিমাণ ততই শূন্যের দিকে অগ্রসর হয়।

## আরও দেখুন
মৌলিক সংখ্যা গণনাকারী ফাংশন

বিষয়শ্রেণী:মৌলিক সংখ্যা
বিষয়শ্রেণী:গাণিতিক উপপাদ্য
বিষয়শ্রেণী:বিশ্লেষণী সংখ্যাতত্ত্ব
বিষয়শ্রেণী:লগারিদম
বড় O সংকেত

**বড় O সংকেত** () হচ্ছে একধরনের গাণিতিক লিখনপদ্ধতি যা ফাংশনের অসীমতটীয় আচরণ বর্ণনায় ব্যবহার করা হয়। এটি লান্ডাউ লিখনপদ্ধতি (Landau notation) বা অসীমতটীয় লিখনপদ্ধতি (asymptotic notation) নামেও পরিচিত। এই লিখনপদ্ধতি ব্যবহার করে অত্যন্ত বড় বা অত্যন্ত ছোট ইনপুটের জন্য কোন ফাংশনের আচরণ সরল কিন্তু সুনির্দিষ্ট উপায়ে বর্ণনা করা সম্ভব, ফলে অন্যান্য ফাংশনের সাথে সহজেই ফাংশনটিকে তুলনা করা যায়।

*O* প্রতীকটি অপর একটি সরলতর ফাংশনের সাপেক্ষে কোন ফাংশনের মানের অসীমতটীয় ঊর্ধ্বসীমা নির্দেশ করে। এছাড়া *o*, Ω, ω, ও Θ প্রতীকগুলি অন্যান্য ঊর্ধ্ব, নিম্ন, বা বদ্ধ সীমা নির্দেশ করে।

## সাধারণ সংজ্ঞা

ধরা যাক *f*(*x*) ও *g*(*x*)) বাস্তব সংখ্যা সেটের কোনো উপসেটের উপর সংজ্ঞাত *x* এর দুটি ফাংশন (function)। তাহালে আমরা লিখতে পারি,
:f(x)=O(g(x))\mbox{ as }x\to\infty\,
যদি এবং কেবলমাত্র যদি (if and only if) *x* এর যথেষ্ট বড় (sufficiently large) মানের জন্য, প্রকৃ্ত মানের (absolute value)বিচারে
*g*(*x*) খুব বেশি হলে *f*(*x*) এর কোনো ধ্রুবক গুণ পরিমাণ (constant times)। অরথাৎ, *f*(*x*)&nbsp;=&nbsp;*O*(*g*(*x*)) যদি এবং কেবলমাত্র যদি এমন একটি ধনাত্মক বাস্তব সংখ্যা *M* এবং একটি বাস্তব সংখ্যা*x*0 পাওয়া যায় যার জন্য, 
:|f(x)| \le \; M |g(x)|\mbox{ for all }x>x_0.
আনেক ক্ষেত্রে, যখন আমরা বৃ্দ্ধি হার (growth rate) এর উপর কাজ করি এবং যখন *x* অসীমের দিকে ধাবমান হয়, তখন এটুকু বলাই যথেষ্ট যে,
*f*(*x*)&nbsp;=&nbsp;O(*g*(*x*)).

এই প্রতীকটি অনেক সময়েই কোনো বাস্তব সংখ্যা *a*এর নিকটে *f* এর প্রকৃতি নির্ধারণের কাজে ব্যবহৃত হয়ে থাকে। (প্রায়েই, *a* &nbsp;=&nbsp;0): আমরা তখন বলিঃ

## ব্যবহার
এটি গণিতে সাধারণত কোন কর্তিত অসীম ধারার অবশিষ্ট রাশির আচরণ বর্ণনায় ব্যবহৃত হয়।

কম্পিউটার বিজ্ঞানে এটি অ্যালগোরিদমসমূহের বিশ্লেষণে অ্যালগোরিদমের জটিলতা নির্ণয়ে ব্যবহৃত হয়।

এই লিখনপদ্ধতিটি সর্বপ্রথম উল্লেখ করেন জার্মান সংখ্যাতাত্ত্বিক পাউল বাখমান, ১৮৯৪ সালে তার রচিত *Analytische Zahlentheorie* (*আনালিটিশে ৎসালেনটেওরি* বিশ্লেষণী সংখ্যাতত্ত্ব) বইটির দ্বিতীয় খণ্ডে। পরবর্তীতে জার্মান সংখ্যাতাত্ত্বিক এডমুন্ড লান্ডাউ লিখনপদ্ধতিটির ব্যাপক ব্যবহার করেন এবং এজন্য O-কে কখনো কখনো লান্ডাউ প্রতীক নামেও ডাকা হয়।

বিষয়শ্রেণী:গাণিতিক লিখনপদ্ধতি
বিষয়শ্রেণী:গাণিতিক বিশ্লেষণ
বিষয়শ্রেণী:অসীমতটীয় বিশ্লেষণ
বিষয়শ্রেণী:পরিগণনামূলক জটিলতা তত্ত্ব
বিষয়শ্রেণী:গাণিতিক অঙ্কপাতন
পরিধি

থাম্ব|পরিধি

একটি বদ্ধ বক্ররেখার সীমান্ত বরাবর দৈর্ঘ্যকে তার **পরিধি** বলে।

## বৃত্তের পরিধি
কোনো বৃত্তের দৈর্ঘ্যকেই মূলত তার পরিধি নামে পরিচিত। তবে প্রাথমিক ভাবে যেহেতু দৈর্ঘ্যকে সরলরেখার সাথে সহমর্মী তাই একে বৃত্তের পরিধি হিসেবে সংজ্ঞায়িত করা যায় না। তবে একে বৃত্তস্থ বহুভুজসমূহের পরিসীমার সীমা হিসেবে গণ্য করা যায়, যখনগুলি অসীমের দিকে যায়।
### এর সাথে সম্পর্ক
প্রমাণ করা যায় যে বৃত্তের পরিধি ও ব্যাসের অনুপাত হলো একটি ধ্রুবক সংখ্যা। একে গ্রিক শব্দ \pi (পাই) বলা হয়।  একটি অমূলদ সংখ্যা ও এটি ট্রান্সেনডেন্টাল সংখ্যা। অর্থাৎ একে কখনোই কোনো বীজগাণিতিক সমীকরণের মূলরূপে প্রকাশ করা যাবে না। সমতলে অবস্থিত বৃত্তের ক্ষেত্রে এর মান প্রায় ৩.১৪১৫৯২৬৫৪। পরিধির দৈর্ঘ্য *C*, ব্যাসার্ধ *r* ও ব্যাস *d* হলে \pi এর সংজ্ঞানুযায়ী,
:C = \pi d=2\pi r.\,
আর্কিমিডিস তার মেসারমেন্টস অব আ সার্কাল গ্রন্থে সবার প্রথম পাইএর মান বের করার চেষ্টা করেন। তিনি দেখান যে  এর মান ৩ থেকে ৩ এর মধ্যে বর্তমান। এই কাজের জন্য় তিনি বৃত্তে অন্তর্লিখিত ৯৬ বাহুবিশিষ্ট বহুভুজের পরিসীমা নির্ণয় করেন। পরে ক্রিসতফ গ্রিএনবারগার ১০৪০ বাহুবিশিষ্ট বহুভুজের বাহু থেকে  এর আরও সঠিক মআন গণনা করেন।

## উপবৃত্তের পরিধি

উপবৃত্তের পরিধি নির্ণয় করা অত্যন্ত কঠিন এবং প্রকৃতপক্ষে এর পরিধির কোনো সঠিক সূত্রর নেই। অর্ধপরাক্ষ বা অর্ধউপাক্ষের সাপাক্ষে উপবৃত্তের পরিধি নির্ণয় এখন সম্ভব হয়নি। তবে যে সকল উপবৃত্তের সমীকরণ
\frac{x^2}{a^2} + \frac{y^2}{b^2} = 1, তাদের জন্য অয়লার একটি অনুমান করেন, যথা
C_{\rm{ellipse}} \sim \pi \sqrt{2\left(a^2 + b^2\right)} 
উপরুক্ত উপবৃত্তের পরিধির আরও কতগুলি আনুমানিক মান বর্তমান, যথা
2\pi b \leq C \leq 2\pi a 
\pi (a+b) \leq C \leq 4(a+b) 
4\sqrt{a^2+b^2} \leq C \leq \pi \sqrt{2(a^2+b^2)} 
এখানেa \geq b 
উপবৃত্তের পরিধিকে উপবৃত্তীয় অবকল দ্বারা প্রকাশ করা যায়। যথা
C_{\rm{ellipse}} = 4a \int_0^{\pi/2} \sqrt{1-e^2 \sin^2\theta}\ d\theta 
এখানে a  হল উপবৃত্তের অর্ধপরাক্ষ এবং e হল তার উৎকেন্দ্রিকতা।
## আরও দেখুন
*ক্ষেত্রফল
*কনিক
*পরাবৃত্ত
## তথ্যসূত্র

বিষয়শ্রেণী:জ্যামিতি
বিষয়শ্রেণী:জ্যামিতিক পরিমাপ
বিষয়শ্রেণী:বৃত্ত
কক্ষীয় পর্যায়কাল

থাম্ব|নেভিগেশন স্যাটেলাইট কক্ষপথের তুলনা
একটি বস্তুর চারদিকে আরেকটি বস্তুর একটি পূর্ণ আবর্তনের সময়কালকে বলা হয় আবর্তনরত বস্তুটির **কক্ষীয় পর্যায়কাল** (ইংরেজি ভাষায়: Orbital period)। কোন তারার সাপেক্ষে কোন বস্তুর কক্ষের আবর্তনতালকে **নাক্ষত্রিক পর্যায়** (sidereal period) বলা হয়। সৌর জগতের সকল গ্রহ এবং ধূমকেতুর নাক্ষত্রিক পর্যায় নির্ণয় করা হয় সূর্যের সাপেক্ষে। কোন বহির্গ্রহের পরপর দুটি প্রতিযোগের (opposition) মধ্যবর্তী সময়কে **যুতিকাল** বলা হয়। অন্য কথায়, কোন গ্রহ বা উপগ্রহের সূর্যের সাপেক্ষে আবর্তনকালই হচ্ছে যুতিকাল।

বিষয়শ্রেণী:খ-বলবিজ্ঞান
বিষয়শ্রেণী:জ্যোতির্বিজ্ঞানে সময়
বিষয়শ্রেণী:কক্ষপথ
কক্ষীয় উৎকেন্দ্রিকতা

থাম্ব|বিভিন্ন উৎকেন্দ্রিকতা বিশিষ্ট কক্ষীয় বঙ্কিম পথের চিত্র
জ্যোতির্গতিবিজ্ঞানের প্রমিত অনুমিতিসমূহতে বলা হয়েছে, একটি কক্ষপথকে অবশ্যই কনিক ছেদকের আকৃতি বিশিষ্ট হতে হবে। এই আকৃতি নির্ধারণে যে বিষয়টি সবচেয়ে বেশি প্রভাব সৃষ্টি করে তা হচ্ছে উৎকেন্দ্রিকতা। কক্ষপথের উৎকেন্দ্রিকতাকেই কক্ষীয় উৎকেন্দ্রিকতা বলা হয়। কক্ষের পরম আকৃতিও এটি নির্ধারণ করে। এইটি পরিমাপ করে কক্ষের আকূতি বৃত্তপথ থেকে কতটুকু বিচ্যুত হয়েছে তাও নির্ণয় করা যায়। প্রমিত অনুমিতিগুলোর মাধ্যমে বৃত্তীয় এবং কনিক আকৃতির সকল কক্ষপথের উৎকেন্দ্রিকতার সংজ্ঞা দেয়া হয়েছে। বৃত্ত, উপবৃত্ত, পরাবৃত্ত বা অধিবৃত্ত সবগুলোর জন্যই এটি প্রযোজ্য। উৎকেন্দ্রিকতার মানের ধরনগুলো এরকম:
* বৃত্তীয় কক্ষ: e=0\,\!,
* উপবৃত্তীয় কক্ষ: 0,
* পরাবৃত্তীয় বঙ্কিম পথ: e=1\,\!,
* অধিবৃত্তীয় বঙ্কিম পথ: e>1\,\!

বিষয়শ্রেণী:জ্যোতির্গতিবিজ্ঞান
বিষয়শ্রেণী:খ-বলবিজ্ঞান
বিষয়শ্রেণী:কক্ষপথ
পরশুরাম

**পরশুরাম** (সংস্কৃত: परशुराम) বিষ্ণুর ষষ্ঠ অবতার। নামের আক্ষরিক অর্থ কুঠার হস্তে রাম। তিনি ত্রেতা যুগে এবং দ্বাপর যুগে বর্তমান ছিলেন। পরশুরামের পিতা জমদগ্নি ব্রাহ্মণ হলেও, মা রেণুকা ছিলেন ক্ষত্রিয়। কঠোর তপস্যা করে তিনি শিবের নিকট হতে পরশু লাভ করেন এবং যুদ্ধবিদ্যা শেখেন। কথিত আছে, তিনি সমুদ্রের আগ্রাসন থেকে কোঙ্কণ ও মালাবার অঞ্চলকে রক্ষা করেছিলেন। এই কারণে কেরল ও কোঙ্কণ উপকূলীয় অঞ্চলকে পরশুরাম ক্ষেত্র বলা হয়। পরশুরাম ছিলেন ব্রহ্মক্ষত্রিয়। তিনিই ছিলেন প্রথম যোদ্ধা ঋষি। তার মা অযোধ্যার সূর্যবংশের সন্তান ছিলেন। উল্লেখ্য, এই বংশেই রামচন্দ্রের জন্ম হয়। পরশুরাম ছিলেন শিবের উপাসক।

## আরও দেখুন
* চিরঞ্জীবী

## তথ্যসূত্র

বিষয়শ্রেণী:বিষ্ণুর রূপভেদ
বিষয়শ্রেণী:রামায়ণের ঋষি
বিষয়শ্রেণী:ঋষি
বিষয়শ্রেণী:হিন্দু পৌরাণিক চরিত্র
বিষয়শ্রেণী:আইয়াবাজি পুরাণ
বিষয়শ্রেণী:শালাকাপুরুষ
বিষয়শ্রেণী:জৈন পুরাণ
বিষয়শ্রেণী:চিরঞ্জীব
বিষয়শ্রেণী:মহাভারতের চরিত্র
বিষয়শ্রেণী:বিষ্ণুর অবতার
বিষয়শ্রেণী:ত্রাণকর্তা দেবতা
বিষয়শ্রেণী:হিন্দু দেবতা
আনন্দবিহার

**আনন্দবিহার** বাংলাদেশের অন্যতম সমৃদ্ধ ও প্রাচীন একটি প্রত্নতাত্ত্বিক নিদর্শন। এটি কুমিল্লা জেলার সদর উপজেলার অন্তর্গত কোটবাড়ি এলাকায় অবস্থিত। এই অঞ্চলটি প্রসিদ্ধ প্রত্নতাত্ত্বিক স্থান ময়নামতীর অন্তর্ভুক্ত। আসলে ময়নামতীতে আবিষ্কৃত প্রাচীন সৌধমালার মধ্যে আনন্দবিহার বৃহত্তম।

## বিহারের ইতিহাস
আনন্দবিহার এলাকার সর্ববৃহৎ পুকুরসহ সমগ্র আনন্দবিহার কমপ্লেক্সটি সপ্তম বা অষ্টম শতাব্দীর প্রথম দিকের কোন এক সময়ে নির্মিত হয়। ধারণা করা হয় দেব রাজবংশের তৃতীয় শাসক শ্রী আনন্দ দেব এটি নির্মাণ করেন।

## আবিষ্কারের ইতিহাস
ঠিকাদার এবং ইট ব্যবসায়িদের দ্বারা এই অঞ্চলটি অনেক ক্ষতিগ্রস্ত হয়। আরও ক্ষতিগ্রস্ত হতে পারতো যদি না ১৯৪৪ - ৪৫ খ্রিষ্টাব্দের মধ্যে এটি কর্তৃপক্ষের নজরে আসতো। অবশ্য এর পরও ময়নামতী সেনানিবাস তৈরির সময় বিহারটি বেশ ক্ষতিগ্রস্ত হয়। এর পর থেকে নিয়মিত খনন কাজ শুরু হয়। প্রাথমিক খননকাজের পর খননকাজ আর তেমন এগোয়নি। আনন্দবিহারের খননকাজ এখনও সম্পূর্ণ শেষ হয়নি। উত্তর সারির কয়েকটি কক্ষ এবং মাঝখানে অবস্থিত মন্দিরটির দক্ষিণ দিকের অংশবিশেষের খনন কাজ সম্পন্ন হয়েছে। তবে অনেক অংশেই খনন করা হয়নি।

## কাঠামো
এখন পর্যন্ত যতটুকু খননকাজ হয়েছে সে অনুসারে দেখা যায় এই বিহারের অভ্যন্তরে শালবণ বিহারের মত একটি সুবিশাল বিহারের কাঠামো রয়েছে। এই বিহারটি বর্গাকৃতির যার প্রতি বাহুর দৈর্ঘ্য ১৯৮ মিটার করে। এরকম মোট চারটি বাহু রয়েছে। প্রতিটি বাহুতে সুবিন্যস্ত সন্ন্যাসীদের কক্ষ রয়েছে। কক্ষগুলো একটি বিরাট ক্রুশ আকৃতির জাঁকালো মন্দিরের চারপাশ ঘিরে অবস্থান করছে। মন্দিরটি বিহারের খোলা আঙিনার মধ্যস্থলে অবস্থিত। এর উত্তরদিকের ঠিক মধ্যভাগে একটি প্রবেশদ্বার লক্ষ্য করা যায়, এটি বিহারের একমাত্র প্রবেশদ্বার। প্রবেশদ্বারটির বাইরের অংশ বৃহৎ পরিসরে গঠিত এবং বাইরের দিকে সম্প্রসারিত। সব মিলিয়ে বিহারটি শালবণ বিহারের চেয়ে বড় ও বিস্তৃত।

## প্রত্নতাত্ত্বিক নিদর্শন
বিহারের বহিঃপ্রাচীরটি বেশ পুরু এবং দেখতে খুব সুন্দর। কারণ এর দেয়ালে অফসেট ও ছাঁচের তৈরি নকশা রয়েছে। ভেতরের বারান্দার দেয়ালও ছাঁচ দ্বারা অলংকৃত। ভেতরের এই দেয়ালটি নকশা করা ইট দ্বারা সুসজ্জিত। খননকাজে যে অংশগুলো আবিষ্কৃত হয়েছে, তা থেকে বোঝা যায় যে, এগুলো দীর্ঘ কাল ধরে ব্যবহৃত হয়ে এসেছে। বিশাল আকৃতির এই বিহারে প্রাপ্ত নিদর্শনের মধ্যে রয়েছে:
* একটি তাম্রশাসন
* ৬৩ টি রৌপ্য মুদ্রা
* অনেক গুলো ব্রোঞ্জ মূর্তি
* পোড়ামাটির ভাস্কর্য ফলক
* মঠের বাইরে মৃৎপাত্র পোড়ানোর কাজে ব্যবহৃত একটি ভাঁটির অস্তিত্ব

## আরও দেখুন
* বাংলাদেশের প্রত্নতাত্ত্বিক স্থানের তালিকা
* ময়নামতী
* শালবণ বিহার

## তথ্যসূত্র

* আনন্দবিহার: বাংলাপিডিয়া নিবন্ধ, লেখক - এম. হারুনুর রশিদ। এই একটি সূত্র থেকেই তথ্য নেয়া হয়েছে। বাংলাপিডিয়ার সিডি সংস্করণ থেকে নেয়া।https://web.archive.org/web/20141029161543/http://www.banglapedia.org/HTB/100203.htm
* হেরিটেজ বাংলাদেশ http://www.heritagebangladesh.co/detail/%E0%A6%AA%E0%A7%8D%E0%A6%B0%E0%A6%95%E0%A6%BE%E0%A6%B6%E0%A6%A8%E0%A6%BE-59_bn.html
 

বিষয়শ্রেণী:ময়নামতী
বিষয়শ্রেণী:কুমিল্লা জেলার প্রত্নতাত্ত্বিক স্থাপনা
বিষয়শ্রেণী:কুমিল্লা জেলার দর্শনীয় স্থান
ইটাখোলা মুড়া

**ইটাখোলা মুড়া** বাংলাদেশের কুমিল্লা জেলার ময়নামতি অঞ্চলে অবস্থিত একটি প্রত্নতাত্ত্বিক সৌধস্থল। এটি কুমিল্লা সদর উপজেলার হতে পশ্চিম দিকে ৮ কিমি দূরে কোটবাড়ি সড়কের ওপারে রূপবান মুড়ার উল্টোদিকে অবস্থিত। এই প্রত্নস্থান পাহাড়ের গায়ের তিনটি স্তরে বিদ্যমান। প্রাচীনকাল থেকেই এই স্থানটি ইট পোড়ানোর খনি হিসেবে ব্যবহৃত হয়ে আসছে। এজন্যই এর এরকম নামকরণ করা হয়েছে।

## অবকাঠামো
ইটাখোলা মুড়ায় বেশ কয়েকবার খননকাজ চালিয়ে বড় বড় কিছু বৌদ্ধস্তূপ ও এসব স্তূপ থেকে ৪২ মিটার উত্তরে সংলগ্ন একটি বৌদ্ধ মঠের সন্ধানও পাওয়া গেছে। ধারণা করা হয়, এই প্রত্নস্থানটিকে পাঁচটি সাংস্কৃতিক যুগ অতিক্রম করতে হয়েছে। পূর্ববর্তী তিন সাংস্কৃতিক কালপর্যায়ের নির্দশনগুলো পরবর্তীকালের ধ্বংসাবশেষের নিচে চাপা পড়ে রয়েছে। এজন্য সব নিদর্শনগুলো উদ্ধার করা সহজ হচ্ছেনা।

### স্তূপ কমপ্লেক্স
এই স্থানের মূল আকর্ষণ বিস্তীর্ণ **স্তূপ কমপ্লেক্স**। ১৩.১ বর্গমিটার ভিতের উপর অবস্থিত এই স্তূপটি নিরেটভাবে নির্মিত। স্তূপের পূর্ব বা সম্মুখভাগের মধ্যস্থলে একটি ক্ষুদ্র পীঠস্থান রয়েছে যার আকৃতি ২.৪ মি. এবং ২.১ মি.।

## চিত্রশালা

Itakhola Mura, Comilla 11 September 2016 04.jpg
Itakhola Mura, Comilla 11 September 2016 06.jpg
Itakhola Mura, Comilla 11 September 2016 09.jpg
Itakhola Mura, Comilla 11 September 2016 18.jpg
Itakhola Mura, Comilla 11 September 2016 16.jpg
Itakhola Mura, Comilla 11 September 2016 10.jpg
Itakhola Mura, Comilla 11 September 2016 13.jpg
Budda statue in Itakhola Mura, Comilla 11 September 2016.jpg|বৌদ্ধমূর্তীর ভগ্নাংশ
Itakhola Mura, Comilla 11 September 2016 05.jpg
Itakhola Mura, Comilla 11 September 2016 01.jpg


## তথ্যসূত্র

## বহিঃসংযোগ

বিষয়শ্রেণী:কুমিল্লা জেলার প্রত্নতাত্ত্বিক স্থাপনা
বিষয়শ্রেণী:ময়নামতী
বিষয়শ্রেণী:কুমিল্লা জেলার দর্শনীয় স্থান
আশরাফপুর

**আশরাফপুর** বাংলাদেশের নারসিংদী জেলার শিবপুর উপজেলায় অবস্থিত একটি প্রত্নতাত্ত্বিক নিদর্শনসমৃদ্ধ গ্রাম। এই গ্রামের প্রত্নতাত্ত্বিক নিদর্শনের মূল প্রমাণ নিহিত রয়েছে এখান থেকে ১৮৮৫ সালে উদ্ধারকৃত দুটি তাম্রশাসন। মিঞা বক্‌স খাঁ নামক জনৈক ব্যক্তি এই গ্রাম থেকে লিপি দুটি উদ্ধার করেন। লিপির পাঠ অনুযায়ী খড়্গ‌ বংশের রাজা দেবখড়্গ‌ বৌদ্ধ সংঘ ও বিহারের জন্য ভূমি দান করেছেন বলে জানা যায়। এছাড়া এই গ্রামে মাটির নিচে প্রাচীন ইট ও প্রাচীরের অস্তিত্ব রয়েছে। ঊনবিংশ শতাব্দীর পর লোকজনের বসতি স্থাপন কারণে এখানে কোন পরিকল্পিত খনন কাজ চালানো সম্ভব হয়নি। প্রত্ন বিশেষজ্ঞদের মতে এখানে প্রাচীনকালে বৌদ্ধ বিহার এবং ধর্ম ও জ্ঞান চর্চার কেন্দ্র ছিল।

## আশরাফপুর মসজিদ
এই গ্রামে অবস্থিত একটি সুপ্রাচীন মসজিদের নাম **আশরাফপুর মসজিদ**। এই মসজিদ থেকে তুগরা রীতিতে উৎকীর্ণ একটি শিলালিপি উদ্ধার করা হয়, যা বর্তমানে বাংলাদেশ জাতীয় জাদুঘরে সংরক্ষিত আছে। এই লিপির পাঠ অনুযায়ী বাংলার সুলতান নাসিরুদ্দিন নুসরাত শাহের রাজত্বকালে ৯৩০ হিজরী সনে (১৫২৪ খ্রিষ্টাব্দ) দিলওয়ার খান মসজিদটি নির্মাণ করেন।

অনেক দিন কোন সংস্কার কাজ না হওয়ায় মসজিদটি ব্যবহারের অনুপযোগী হয়ে পড়ে। অবশেষে ১৮৯৭ সালে ভূমিকম্পে মসজিদটি সম্পূর্ণ ধ্বংস হয়ে যায়। পরিত্যক্ত মসজিদটি এক সময় জঙ্গলে আবৃত হয়ে পড়ে। ১৯৪০ সালে মওলানা সৈয়দ আলীর নেতৃত্বে এখানকার জঙ্গল পরিষ্কার করে মসজিদটি উদ্ধার করা হয়। তখনও এর মিহরাব ও দেয়ালের কিছু অংশ টিকে ছিল। এটি সুলতানি আমলের স্থাপত্য কৌশল অবলম্বনে নির্মিত। এর একটি ছোট গম্বুজও রয়েছে। পরবর্তীকালে এই একই স্থানে তিন গম্বুজবিশিষ্ট একটি নতুন মসজিদ নির্মাণ করা হয়।

## তথ্যসূত্র

বিষয়শ্রেণী:নরসিংদী জেলা
বিষয়শ্রেণী:বাংলাদেশের প্রাচীন নিদর্শন
বরাহনগর

**বরানগর** বা **বরাহনগর** কলকাতার উত্তরসীমান্তে অবস্থিত কলকাতা একটি প্রাচীন জনপদ, পৌরশহর ও বিধানসভা কেন্দ্র। সপ্তদশ শতকে এই অঞ্চলে একটি ডাচ কুঠি স্থাপিত হয়। পরে শহরটি পাটশিল্পের একটি গুরুত্বপূর্ণ কেন্দ্র হয়ে ওঠে। ঊনবিংশ শতাব্দীতে বরানগরের দক্ষিণেশ্বরে রানি রাসমণি তার প্রসিদ্ধ কালীমন্দিরটি স্থাপন করেছিলেন। রামকৃষ্ণ মিশনের প্রথম মঠও বরানগরেই স্থাপিত হয়েছিল। বর্তমানে ইন্ডিয়ান স্ট্যাটিস্টিক্যাল ইনস্টিটিউটের প্রধান কার্যালয় বরানগরে অবস্থিত।

## জনপরিসংখ্যান
২০০১ সালের জনগণনা অনুসারে বরানগরের মোট জনসংখ্যা ২৫০,৬১৫। এর মধ্যে পুরুষ ৫৩ শতাংশ এবং মহিলা ৪৭ শতাংশ। বরানগরের গড় সাক্ষরতার হার ৮২ শতাংশ, যা জাতীয় গড় ৫৯.৫ শতাংশের তুলনায় অনেক বেশি। শহরে জনসংখ্যার ৮ শতাংশের বয়স ছয় বছরের নিচে।

## শিক্ষা
 
ভারতের জাতীয় গুরুত্বসম্পন্ন পরিসংখ্যানবিদ্যা শিক্ষাকেন্দ্র **[[ইন্ডিয়ান স্ট্যাটিস্টিক্যাল ইনস্টিটিউট|ইন্ডিয়ান স্ট্যাটিস্টিক্যাল ইনস্টিটিউটসের]]** প্রধান কার্যালয় বরানগরে অবস্থিত।

এছাড়া এই শহরের অন্যান্য গুরুত্বপূর্ণ শিক্ষা প্রতিষ্ঠানগুলি হল ব্রহ্মানন্দ কেশবচন্দ্র কলেজ, প্রশান্তচন্দ্র মহলানবিশ মহাবিদ্যালয় (পূর্বতন বনহুগলি কলেজ অফ কমার্স), বরানগর বিদ্যামন্দির, বরানগর রামকৃষ্ণ মিশন আশ্রম প্রাথমিক ও উচ্চ বিদ্যালয়, বরানগর নরেন্দ্রনাথ বিদ্যামন্দির, রাজকুমারী মেমোরিয়াল গার্লস হাইস্কুল, বরানগর রামেশ্বর উচ্চমাধ্যমিক বিদ্যালয়, ভিক্টোরিয়া ইনস্টিটিউশন ইত্যাদি।

## রাজনীতি
সি.পি.আই (এম) নেতা ও পশ্চিমবঙ্গ রাজ্যের প্রাক্তন মুখ্যমন্ত্রী প্রয়াত জ্যোতি বসুর নির্বাচন কেন্দ্র এই বরানগর। ১৯৭২ সাল পর্যন্ত জ্যোতি বসু এই কেন্দ্র থেকে বিধানসভা নির্বাচনে অংশ গ্রহণ করেছিলেন। বরানগর বিধানসভা কেন্দ্রের বর্তমান বিধায়ক হলেন তাপস রায় (তৃণমূল কংগ্রেস), তিনি ২০১১ ও ২০১৬ সালে এই কেন্দ্র থেকে বিধায়ক নির্বাচিত হন। আরএসপি-র মতীশ রায় ১৯৭৭, ১৯৮২, ১৯৮৭ ও ১৯৯১ সালে এই কেন্দ্র থেকে জয়ী হয়েছিলেন।

বরানগর বিধানসভা কেন্দ্রটি দমদম লোকসভা কেন্দ্রের অন্তর্গত।

## ভূগোল

### অবস্থান
বরানগর অবস্থিত  ।  এর গড় উচ্চতা ১২ মিটার (৩৯ ফুট)। এটি হুগলি নদীর পূর্ব দিকে অবস্থিত। বরানগর পৌর এলাকা সিঁথি মোর এবং ডানলপের মধ্যে অবস্থিত।

বরানগরের উত্তরে দক্ষিণেশ্বর এবং পিডব্লিউডি রোড, পূর্বে নোয়াপাড়া মেট্রো ডিপো এবং দক্ষিণ দমদমের সংলগ্ন এলাকা, দক্ষিণে কলকাতা জেলার সিঁথি এবং কাশীপুর এবং পশ্চিমে হুগলি নদী অবস্থিত।

### পুলিশ স্টেশন

ব্যারাকপুর পুলিশ কমিশনারেটের অধীনে **বরানগর** থানার বরানগর পৌর এলাকার অংশের উপর এখতিয়ার রয়েছে। 

### জলবায়ু
গ্রীষ্মকালে, অর্থাৎ এপ্রিল থেকে জুন পর্যন্ত, আবহাওয়া গরম থাকে এবং তাপমাত্রা সর্বোচ্চ   থেকে সর্বনিম্ন  এর  মধ্যে থাকে।

জুনের শুরু থেকে সেপ্টেম্বরের মাঝামাঝি পর্যন্ত বর্ষাকাল বিরাজ করে। এছাড়াও অক্টোবরের মাঝামাঝি থেকে নভেম্বরের মাঝামাঝি পর্যন্ত বর্ষাকাল ।েরত যাওয়ার সময়

আবহাওয়া বেশ মনোরম, গ্রীষ্ম এবং শীতকাল মাঝারি। গ্রীষ্মকালে আর্দ্রতার মাত্রা বৃদ্ধি পায়। 

## তথ্যসূত্র

## বহিঃসংযোগ
  
* 

বিষয়শ্রেণী:উত্তর চব্বিশ পরগনা জেলার শহর ও নগর
বিষয়শ্রেণী:বরাহনগর
বিষয়শ্রেণী:১৮৬৯-এ ব্রিটিশ ভারতে প্রতিষ্ঠিত
বিষয়শ্রেণী:কলকাতা মহানগর অঞ্চলের শহর ও নগর
বিষয়শ্রেণী:পশ্চিমবঙ্গের নগর
কসমস (বই)

থাম্ব|ডান|কসমস বইয়ের প্রচ্ছদ
*'কসমস*(১৯৮০)' জ্যোতির্বিজ্ঞানী কার্ল সেগান রচিত একটি জনপ্রিয় বিজ্ঞান গ্রন্থ। বইটি একটি টিভি শো কসমস: আ পারসোনাল ভয়েজ এর পাশাপাশি রচিত হয়, টিভি শোটিও কার্ল সাগানই পরিচালনা করেছিলেন। বইটিতে বিশ্ব সৃষ্টি ও এর রহস্যাবৃত বিষয়গুলো সহজ ভাষায় বিজ্ঞানের দৃষ্টিতে সাধারণ মানুষের বোঝার জন্য রয়েছে।
কসমস বইটি ৫০সপ্তাহ "পাবলিশার্স উইকলি বেস্ট সেলার" ও ৭০ সপ্তাহ "নিউ ইয়র্ক টাইমস বেস্ট সেলার" তালিকায় ছিল, এটা সেসময়ের সর্বাধিক বিক্রিত বিজ্ঞান বই। ১৯৮১ সালে বইটা হুগো পুরস্কার পায়। 

## অধ্যায়
কসমস বইয়ে ১৩টি অধ্যায় আছেঃ

## তথ‍্যসূত্র


বিষয়শ্রেণী:জ্যোতির্বিজ্ঞানের বই
বিষয়শ্রেণী:মার্কিন অ-কল্পকাহিনী বই
প্রোটিস্ট

**প্রোটিস্টা**

আদ্যপ্রাণী বা **প্রোটিস্টা** (গ্রিক প্রোটিস্টন/প্রোটিস্টা - সবথেকে প্রথম) হল বিভিন্ন ধরনের সরল, ইউক্যারিওট, এককোষী, আণুবীক্ষণিক জীবের শ্রেণী যাদেরকে
ছত্রাক, প্রাণী বা উদ্ভিদ কোন বিভাগেই ফেলা যায় না।

## বৈশিষ্ট্য
*এককোষী, আণুবীক্ষণিক প্রাণী।
*দ্বিবিভাজন বা বহুবিভাজন পদ্ধতিতে শুধুমাত্র অযৌন জনন সম্পন্ন করে।
*সাধারণত এককোষী দেহে একটিমাত্র নিউক্লিয়াস থাকে। ব্যতিক্রম: *প্যারামিসিয়ামের* দুটি নিউক্লিয়াস এবং *ওপালিনাতে* বহু নিউক্লিয়াস থাকে।
*বিশেষ গমনাঙ্গের সাহায্যে গমন করে। যেমন-- *অ্যামিবার* ক্ষণপদ, *প্যারামিসিয়ামের* সিলিয়া এবং *ইউগ্লিনার* ফ্ল‍্যাজেলা আছে।
*শুধুমাত্র অন্তঃকোষীয় পরিপাক পদ্ধতি দেখা যায়।
*সমগ্র দেহাবর্ণী দিয়ে ব্যাপন প্রক্রিয়ার মাধ্যমে গ্যাসীয় আদানপ্রদানের সাহায্যে শ্বসন প্রক্রিয়া চলে।
*দেহে বিভিন্ন প্রকার গহ্বর বা ভ্যাকুওল (vacuole) দেখা যায়। যেমন—১। খাদ্যগহ্বর, ২। রেচনগহ্বর, ৩। জলগহ্বর, ৪। সংকোচনশীল গহ্বর ইত্যাদি।
*সংকোচনশীল গহ্বরের সাহায্যে দেহের অতিরিক্ত জল দেহের বাইরে মুক্ত করে, অর্থাৎ দেহে জলের ভারসাম্য বজায় রাখে।
*প্রোটোপ্লাজমের বিভিন্ন অংশ বিভিন্ন কোষ অঙ্গাণু সৃষ্টি করে।
*দেহ গোলাকার, ডিম্বাকার অথবা কোনো কোনো ক্ষেত্রে অনিয়তাকার।
*বিভিন্ন প্রকারের পরজীবী প্রাণী।

বিষয়শ্রেণী:জীব
বিষয়শ্রেণী:জীববিজ্ঞান
বিষয়শ্রেণী:অণুজীববিজ্ঞান
বিষ্ণু নারায়ণ ভাতখন্ডে

thumb|right| '''পণ্ডিত বিষ্ণুনারায়ণ ভাতখন্ডে'''

**পণ্ডিত বিষ্ণুনারায়ণ ভাতখন্ডে** (জন্ম: আগস্ট ১০, ১৮৬০ - মৃত্যু: সেপ্টেম্বর ১৯, ১৯৩৬) ভারতীয় শাস্ত্রীয় সঙ্গীতের একজন প্রথিতযশা পণ্ডিতজন।

ততকালীন বোম্বাই এর কাছে বালকেশ্বর নামক স্থানে ভাতখন্ডেজী জন্মগ্রহণ করেন। অবস্থাপন্ন ঘরের সন্তান ছিলেন তিনি, সুতরাং শিক্ষালাভে তার কোনও অসুবিধা হয়নি। স্কুলে শিক্ষার পাশাপাশি তিনি সঙ্গীতের দিকে আকৃষ্ট হন। ছোটবেলায় মায়ের কাছে ভজন শিখেছিলেন। সঙ্গীতচর্চা চলতে থাকে এবং সঙ্গীত প্রতিয়োগিতায় তিনি কয়েকটি পুরস্কারও পান। একইসঙ্গে প্রকাশ পায় তার সাহিত্যিক দক্ষতাও। এরপর সেতার শিখতে শুরু করেন। বেনারসের সুপ্রসিদ্ধ সেতারী পান্নালাল বাজপেয়ীর শিষ্য বল্লভদাসজীর কাছে সেতার শিক্ষা শুরু করেন। তারপর বিখ্যাত বীণকার আলি হোসেনের শিষ্য গোপালজীর কাছেও সেতার শেখেন। ১৮৮৪ সালে তিনি এফ. এ. পাশ করেন। সঙ্গীত শিক্ষার জন্য বোম্বাই এর গায়ন উত্তেজক মন্ডলী নামক সঙ্গীত প্রতিষ্ঠানের সভ্য হন। তারপর রাওজী বুয়া বেলবাগকর এর কাছে শিখতে শুরু করেন ধ্রপদ গান। এই সময়েই মহম্মদ হোসেন ও বিলায়েত হোসেনের কাছে খেয়াল শিক্ষা করেন। কয়েক বছরের মধ্যেই তিনি সঙ্গীতে এমন দক্ষতার পরিচয় দেন যে গায়ন উত্তেজক মণ্ডলীর সঙ্গীত পরিচালনার ভার তার ওপরেই অর্পণ করা হয়। এই প্রতিষ্ঠানে তিনি যাদের নির্বাচন করতেন, তারাই সেখানে গান গাওয়ার সুয়োগ লাভ করত। ১৮৮৬ সালে ভাতখন্ডেজী বোম্বাই বিশ্ববিদ্যালয় থেকে বি. এ. পাশ করেন এবং ১৮৯০ সালে এল. এল. বি. পরীক্ষায় উত্তীর্ণ হন। আইন ব্যবসায়েও তিনি দক্ষতার পরিচয় দেন এবং সম্মানলাভ করেন। কিন্ত সঙ্গীতের প্রতি তার আকর্ষণ এত প্রবল ছিল য়ে আইন ব্যবসায়ে বেশি সময় খরচ না করে সঙ্গীত চর্চাতেই বেশিরভাগ সময় ব্যয় করতেন। হিন্দি, গুজরাতি, তেলুগু ও সংস্কৃত ভাষা শিক্ষা করে তিনি এইসব ভাষায় রচিত সঙ্গীত পুস্তকাদি পাঠ করতে শুরু করলেন। ১৮৯৫ সাল পর্য়ন্ত প্রায় সারা ভারতের সঙ্গীত সম্পর্কিত পুস্তক অধ্যয়নের কাজে ব্যাপৃত থাকেন। মাঝে মধ্যে এইসব বিষয়ে নানা জায়গায়   বক্তৃতা করেন। ১৮৯৬ সালে তিনি বেড়়িয়ে পড়েন পথে, ভরতবর্ষের তাবৎ অঞ্চলের সঙ্গীতের গতিপ্রকৃতি আত্মস্থ করার জন্য শুরু হয় এক সঙ্গীত মুশাফিরের দীর্ঘ  যাত্রা। ১৯০৪ সাল পর্যন্ত তিনি দাক্ষিনাত্য ভ্রমণ করেন। আলোচনা করেন গুণী সঙ্গীতজ্ঞদের সঙ্গে সংগ্রহ করেন অসংখ্য গানের রাগরূপ। ১৯০৭ সালে আসেন কলকাতায় রাজা শৌরীন্দ্রমোহন ঠাকুরের সঙ্গে সাক্ষাত হয়। দীর্ঘ আলোচনা হয় তাদের মধ্যে।

ভারতীয় শাস্ত্রীয় সঙ্গীতে তিনি একটি রেনেসাঁ নিয়ে এসেছিলেন। শাস্ত্রীয় সঙ্গীতের রাগসমূহকে তিনি বর্তমানের প্রচলিত ঠাট কাঠামোর অন্তর্ভুক্ত করেছিলেন। এর আগে শাস্ত্রীয় সঙ্গীতের রাগসমূহের ছিল রাগ (পুরুষ), রাগিণী (মহিলা) ও পুত্রা (সন্তান) ভাগে বিভক্ত।

## তথ্যসূত্র

## বহিঃসংযোগ
হিন্দুস্থানী সঙ্গীত-পদ্ধতি, প্রথম খন্ড, পণ্ডিত বিষ্ণুনারায়ণ ভাতখন্ডে, পৃষ্ঠা-৫-৬

বিষয়শ্রেণী:১৮৬০-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:ভারতীয় সঙ্গীতজ্ঞ
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:মারাঠি সঙ্গীত
বিষয়শ্রেণী:মুম্বইয়ের সঙ্গীতশিল্পী
হিন্দুস্তানী শাস্ত্রীয় সঙ্গীতে রাগের তালিকা

হিন্দুস্তানী শাস্ত্রীয় সঙ্গীতে ব্যবহৃত রাগগুলির তালিকা নিম্নে প্রদত্ত হল-

## তালিকা

বিষয়শ্রেণী:ভারতীয় শাস্ত্রীয় সঙ্গীত
বিষয়শ্রেণী:হিন্দুস্তানি রাগ
বিষয়শ্রেণী:হিন্দুস্তানি সঙ্গীত
কক্ষীয় নতি

থাম্ব|300px|নতি ও কক্ষপথের অন্যান্য রাশিসমূহের চিত্র
কোন গ্রহ, গ্রহাণু বা ধূমকেতুর কক্ষতলের সাথে ভূ-কক্ষ যে কোণ উৎপন্ন করে তাকে উক্ত গ্রহ, গ্রহাণু বা ধূমকেতুর **নতি** (Inclination) বলা হয়। কিন্তু উপগ্রহের ক্ষেত্রে এর কক্ষতল এবং বিষুবতলের অন্তবর্তী কোণকে তার নতি বলা হয়।

বিষয়শ্রেণী:জ্যোতির্গতিবিজ্ঞান
বিষয়শ্রেণী:খ-বলবিজ্ঞান
বিষয়শ্রেণী:কক্ষপথ
স্পার্টা

**স্পার্টা** (গ্রিক ভাষায় Σπάρτη, Sparte; ডোরিক ভাষায় Σπάρτα, Spártā) দক্ষিণ গ্রীসের একটি প্রাচীন শহরের নাম। সুপ্রাচীন কালে এটি একটি বিখ্যাত ডোরীয় গ্রিক সামরিক সাম্রাজ্য হিসেবে প্রতিষ্ঠিত ছিল। তখন এটি মূলত ল্যাকোনিয়ার অন্তর্গত ছিল। গ্রিসের কেন্দ্রীয় ল্যাকোনীয় সমতলের দক্ষিণে একেবারে শেষভাগে ইউরোটাস নদীর ডান তীরে স্পার্টা নগরী অবস্থিত।

একটি পৃথক শহর-স্টেট হিসেবে প্রতিষ্ঠিত স্পার্টার সৈন্যদের কঠোর অনুশীলন করানো হত। এজন্যই স্পার্টার সেনাদল তৎকালীন গ্রিসের সবচেয়ে দুর্ধর্ষ সেনাদল হিসেবে চিহ্নিত হয়ে থাকে। এথেনীয় এবং পারস্য সাম্রাজ্যের বিরুদ্ধে কয়েকটি গুরুত্বপূর্ণ বিজয় লাভের পর স্পার্টা নিজেকে গ্রিসের স্বাভাবিক রক্ষক হিসেবে ঘোষণা করে। ইউরোটাস নদীর তীরে অবস্থানের কারণে  প্রাচীন কাল থেকেই স্পার্টা নগরীর একটি প্রাকৃতিক প্রতিরোধ বিদ্যমান ছিল। কারণ এর তিনদিক পর্বতশ্রেণী দ্বারা ঘেরা। একদিকে ছিল টেইগেটাস পাহাড়, যার উপর দিয়ে লেগদা গিরিপথ হয়ে আগ্রাসী বাহিনী আক্রমণ করতে পারত। এক্ষেত্রে তাদেরকে ল্যাকোনিয়া এবং পেলোপনেসাস অতিক্রম করতে হত। কিন্তু এই পথে স্পার্টান সৈন্যদের কর্তৃত্ব বজায় ছিল সবসময়। উপরন্তু এই শহর থেকে নিকটতম সমুদ্র বন্দর তথা জিথিয়াম বন্দরের দূরত্ব ছিল ২৭ কিলোমিটার। এ কারণে এই শহরটিকে অবরোধ করা ছিল দুঃসাধ্য কাজ।

## ইতিহাস

## আরও দেখুন
* স্পার্টান সৈন্যবাহিনী
* আগুনের দরজা
* স্পার্টার রাজা
* Great Rhetra
* Laconophilia
* Spartan pederasty

## তথ্যসূত্র

## বহিঃসংযোগ
* বিশ্ব মানচিত্রে স্পার্টার অবস্থান
* GTP - স্পার্টা
* GTP - স্পার্টার পৌরসভা
* GTP - প্রাচীন স্পার্টা
* প্রাচীন স্পার্টার ইতিহাস, বিশ্বাস এবং সংস্কৃতি
* Journal of Laconian Studies
* স্পার্টা এবং গ্রিক ইতিহাসের জন্য একটি শিক্ষা সংক্রান্ত পর্যায়ক্রমিক 
* স্পার্টান আর্টওয়ার্ক

বিষয়শ্রেণী:প্রাচীন গ্রিক নগর
বিষয়শ্রেণী:স্পার্টা
বিষয়শ্রেণী:ল্যাকোনিয়া
বিষয়শ্রেণী:গ্রিসের শহর
বিষয়শ্রেণী:গ্রিক পুরাণে অবস্থান
বিষয়শ্রেণী:খ্রিস্টপূর্ব ১১শ শতাব্দীতে প্রতিষ্ঠিত রাষ্ট্র ও অঞ্চল
বিষয়শ্রেণী:খ্রিস্টপূর্ব ২য় শতাব্দীতে বিলুপ্ত রাষ্ট্র ও অঞ্চল
ল্যামডা-সিডিএম নকশা

[thumb|right|375px|মহাবিশ্বের বিভিন্ন উপাদানের পরিমাণের আনুপাতিক [শক্তি-ঘনত্ব|শক্তি-ঘনত্বের একটি পাই ছক। শতকরা প্রায় ৯৫ ভাগই অদৃশ্য শক্তি ও অদৃশ্য বস্তু।]]

**ল্যাস্ব্‌ডা-সিডিএম**-এর পূর্ণরূপ **ল্যাস্ব্‌ডা-কোল্ড ডার্ক ম্যাটার** (Lambda-Cold Dark Matter) বা **ল্যাম্বডা-শীতল অদৃশ্য বস্তু**। যেহেতু এটি মহাজাগতিক ক্ষুদ্র তরঙ্গ পটভূমির পর্যবেক্ষণিক ব্যাখ্যা দেয়ার চেষ্টা করে, এবং মহাকাশ সম্প্রসারণের বৃহৎ-পরিসর গঠন পর্যবেক্ষণ ও সুপারনোভা পর্যবেক্ষণ প্রদান করে, তাই এটি **কনকর্ডেন্স মডেল** (concordance model) নামেও পরিচিত।

 

বেশীরভাগ আধুনিক মহাজাগতিক মডেলই মহাজাগতিক নীতির ওপর ভিত্তি করে প্রতিষ্ঠিত। এটি বলে যে, মহাবিশ্বে আমাদের পর্যবেক্ষণীয় স্থান (সাধারণ অর্থে পৃথিবী) অস্বাভাবিক বা বিশেষ নয়; পরযাপ্ত বৃহৎ ক্ষেত্রে সকল দিক ও সকল স্থান থাকে মহাবিশ্বকে একই রকম লাগে।

## তথ্যসূত্র

বিষয়শ্রেণী:ভৌত বিশ্বতত্ত্ব
মহাবিশ্বের আকৃতি

থাম্ব|মহাবিশ্বের আকৃতি
**মহাবিশ্ব বা বিশ্বব্রহ্মাণ্ডের আকৃতি** ভৌত বিশ্বতত্ত্বের গবেষণার বিষয়। মহাবিশ্বের জ্যামিতি বর্ণনা করার একটি বিশেষ বিষয়কে এই নামে ডাকা হয়ে থাকে। এই জ্যামিতির মধ্যে মহাবিশ্বের স্থানীয় জ্যামিতি এবং ভৌগোলিক জ্যামিতি উভয়টিই অন্তর্ভুক্ত হয়। আকৃতিকে নগণ্য অর্থে দুই ভাগে ভাগ করা যেতে পারে: বক্রতা এবং টপোলজি, যদিও প্রকৃত অর্থে এটি বক্রতা ও টপোলজি উভয়কেই ছাড়িয়ে যায়। মহাবিশ্বের চতুর্মাত্রিক স্থান-কালের স্থানাঙ্ক নির্দেশ করার জন্য এই আকৃতি খুব গুরুত্বপূর্ণ।

## পর্যবেক্ষণযোগ্য মহাবিশ্বের আকৃতি

মহাবিশ্বের গঠন দুটি কোণ থেকে পরীক্ষা করা যেতে পারে:

#**স্থানীয়** জ্যামিতি: এটি মহাবিশ্বের বক্রতার সাথে সম্পর্কিত, প্রাথমিকভাবে আমরা যা পর্যবেক্ষণ করতে পারি সেই বিষয়ে।
#**বৈশ্বিক** জ্যামিতি: এটি মহাবিশ্বের সামগ্রিক আকৃতি এবং কাঠামোর সাথে সম্পর্কিত।

## বহিঃসংযোগ
বিষয়শ্রেণী:ভৌত বিশ্বতত্ত্ব
বিষয়শ্রেণী:ব্যবকলনীয় জ্যামিতি
বিষয়শ্রেণী:সাধারণ আপেক্ষিকতা
বিষয়শ্রেণী:মহাবিস্ফোরণ তত্ত্ব
কাঠামো গঠন

থাম্ব|chart
**কাঠামো গঠন** () ভৌত বিশ্বতত্ত্বের একটি মৌলিক সমস্যা। মহাবৈশ্বিক মাইক্রোতরঙ্গ পটভূমি বিকিরণ পর্যবেক্ষণ করে মহাবিশ্ব সম্বন্ধে যা জানা গেছে, তা অনুসারে মহাবিশ্ব একটি উত্তপ্ত, ঘন, প্রায় সুষম একটি অবস্থা থেকে প্রায় ১৩.৭ বিলিয়ন বছর আগে যাত্রা শুরু করে। 

কিন্তু বর্তমানের আকাশের দিকে তাকালে আমরা বিভিন্ন মাপের কাঠামো দেখতে পাই, যাদের মধ্যে আছে তারা, গ্রহ, ছায়াপথ, ছায়াপথ স্তবক, ইত্যাদি এবং এদের মধ্যে বিদ্যমান বিশাল শূন্যতা। প্রায় সুষম আদি মহাবিশ্ব থেকে কী করে এগুলির উৎপত্তি হল? 

## সারাংশ
মহাবিশ্বের বর্তমান মডেলগুলি অনুসারে, দৃশ্যমান মহাবিশ্বের কাঠামো নিচের ধাপগুলি পার হয়ে গঠিত হয়েছে:
* **আদিতম মহাবিশ্ব**: এই পর্যায়ে কোন কৌশল, যেমন মহাবৈশ্বিক স্ফীতি মহাবিশ্বের প্রাথমিক শর্তগুলি প্রতিষ্ঠা করে: সমসত্ত্বতা, আইসোট্রপি এবং সমতা (flatness)। 
* **আদিম প্লাজমা**: এই পর্যায়ে প্রায় পুরোটা জুড়েই মহাবিশ্বে চলে বিকিরণ, এবং মুক্তভাবে প্রবহমান কাঠামোর কারণে মহাবিশ্ব মহাকর্ষীয়ভাবে বড় হতে পারে না। তা সত্ত্বেও গুরুত্বপূর্ণ বিবর্তন সংঘটিত হয়, যেমন মহাবিস্ফোরণ নিউক্লীয় সংশ্লেষণ আদিম মৌলগুলির সৃষ্টি করে এবং মহাবৈশ্বিক মাইক্রোতরঙ্গ পটভূমি বিকিরিত হয়। এই পর্যায়েই মহাবৈশ্বিক মাইক্রোতরঙ্গ পটভূমির বিস্তারিত অ্যানাইসোট্রপি কাঠামো সৃষ্টি হয়। 
* **কাঠামোর রৈখিক বৃদ্ধি**: এই পর্যায়ে পদার্থ, বিশেষত কৃষ্ণ পদার্থ মহাবিশ্বকে দখল করে এবং মহাকর্ষীয় ভাঙন শুরু হওয়ার সুযোগ তৈরি হয়। মহাবৈশ্বিক স্ফীতির ফলে যে ক্ষুদ্র ক্ষুদ্র অসমসত্বতার সৃষ্টি হয়েছিল, সেগুলি এর ফলে আরও বড় আকার ধারণ করে, পদার্থ ঘন অঞ্চলগুলির দিকে আকৃষ্ট হয়, ফলে সেগুলি আরও ঘন হয় এবং হালকা অঞ্চলগুলি আরও হালকা হয়। এই পর্যায়ে মহাবিশ্বে বিদ্যমান ঘনত্বের অসমসত্বতা একটি সরল রৈখিক অন্তরক সমীকরণ দিয়ে ব্যাখ্যা করা সম্ভব। 
* **কাঠামোর অ-রৈখিক বৃদ্ধি**: ঘন অঞ্চলগুলি আরও ঘন হতে থাকলে এগুলিকে আর রৈখিক সমীকরণের সাহায্যে ব্যাখ্যা করা যায় না। এই পর্যায়ে ছায়াপথ স্তবক ও ছায়াপথ হ্যালোর সৃষ্টি হয়। কিন্তু এই পর্যায়েও কেবল মহাকর্ষীয় বলগুলিই গুরুত্বপূর্ণ, কেন না তখনও কৃষ্ণ পদার্থই মহাবিশ্বের মূল বস্তু। 
* **"Gastrophysical" বিবর্তন**: বিবর্তনের এই শেষ ধাপে তড়িৎচুম্বকীয় বলগুলি গুরত্বপূর্ণ হয়ে ওঠে। ব্যারিয়নীয় পদার্থগুলি ঘনীভূত হয়ে স্তবকে তথা ছায়াপথ ও তারায় পরিণত হয়। কোন কোন ক্ষেত্রে, যেমন সক্রিয় ছায়াপথীয় নিউক্লিয়াস এবং কোয়েসারের ক্ষেত্রে নিউটনীয় তত্ত্ব ব্যর্থ হয় এবং সাধারণ আপেক্ষিকতা গুরত্বপূর্ণ হয়ে ওঠে। পর্যায়টির জটিলতার কারণে এর নামকরণ "gastrophysical" করা হয়েছে: বিভিন্ন জটিল ক্রিয়া, যেমন মহাকর্ষ, চৌম্বকীয় উদগতিবিদ্যা, এবং নিউক্লিয় বিক্রিয়াসমূহকে এর বিশ্লেষণে গণনায় ধরতে হয়। 
## তথ্যসূত্র

বিষয়শ্রেণী:ভৌত বিশ্বতত্ত্ব
বিষয়শ্রেণী:কাঠামো
স্লোয়ান ডিজিটাল স্কাই সার্ভে

**স্লোয়ান ডিজিটাল স্কাই সার্ভে** () একটি প্রধান বহু-ফিল্টার চিত্রগ্রহণ ও বর্ণালীবীক্ষণিক লোহিত সরণ জরিপ, যা যুক্তরাষ্ট্রের নিউ মেক্সিকোর অ্যাপাচি পয়েন্ট মানমন্দিরে একটি ২.৫ মিটার ওয়াইড-অ্যাঙ্গল অপটিকাল টেলিস্কোপ ব্যবহার করছে। প্রকল্পটি আলফ্রেড পি স্লোয়ান ফাউন্ডেশন-এর নামে নামকরণ করা হয়েছে।

জরিপটি ২০০অ সালে শুরু হয় এবং এটির লক্ষ্য মহাকাশের ২৫%-এর মানচিত্র তৈরি করা। এই লক্ষ্যে এটি প্রায় ১০০ মিলিয়ন বস্তু এবং প্রায় ১ মিলিয়ন বস্তুর বর্ণালি পর্যবেক্ষণ করবে। মূল ছায়াপথ নমুনাটির মধ্যমা লোহিত সরণ ০.১।

২০০৬ সালে জরিপটি একটি নতুন পর্যায়ে প্রবেশ করে যার নাম দেওয়া হয়েছে **SDSS-II**। এই নতুন পর্যায়ের অংশ হিসেবে আমাদের নিজস্ব ছায়াপথের (Milky Way) গঠন ও তারার বিতরণের উপর পর্যবেক্ষণ চালানো হবে।

## তথ্যসূত্র

বিষয়শ্রেণী:ভৌত বিশ্বতত্ত্ব
বিষয়শ্রেণী:বহির্গ্রহ অনুসন্ধান প্রকল্প
বিষয়শ্রেণী:পর্যবেক্ষণমূলক জ্যোতির্বিজ্ঞান
২ডিএফ ছায়াপথ লোহিত অপসারণ জরিপ

right|thumb|300px|2dFGRS উপাত্তের উপস্থাপন
জ্যোতির্বিজ্ঞানে **২ডিএফ ছায়াপথ লোহিত অপসারণ জরিপ** () বলতে অ্যাংলো-অস্ট্রেলিয়ান অবজার্ভেটরি পরিচালিত একটি লোহিত সরণ জরিপকে বোঝায়। জরিপটি ১৯৯৭ সাল থেকে ২০০২ সালের ১১ই এপ্রিল পর্যন্ত ৩.৯ মিটার অ্যাংলো-অস্ট্রেলিয়ান টেলিস্কোপ দিয়ে সম্পাদন করা হয়।  ২০০৩ সালের ৩০শে জুন এই জরিপে প্রাপ্ত উপাত্ত জনগণের কাছে উন্মুক্ত করে দেওয়া হয়। জরিপটি স্থানীয় মহাবিশ্বের একটি অংশের বৃহৎ পরিসর কাঠামো নির্ণয় করে। বর্তমানে এটি স্লোয়ান ডিজিটাল স্কাই সার্ভে-র পরেই বিশ্বের ২য় বৃহত্তম লোহিত সরণ জরিপ। স্টিভ ম্যাডক্স এবং জন পিকক প্রকল্পটির দায়িত্বে আছেন।

## তথ্যসূত্র


বিষয়শ্রেণী:ভৌত বিশ্বতত্ত্ব
বিষয়শ্রেণী:পর্যবেক্ষণমূলক জ্যোতির্বিজ্ঞান
বুমেরাং পরীক্ষা

thumb|300px|right|দূরবীক্ষণ যন্ত্রটি নিক্ষেপের জন্য প্রস্তুত করা হচ্ছে
**বুমেরাং পরীক্ষণ** () তিনটি উপ-অর্বিটাল উচ্চ উচ্চতার বেলুন উড্ডয়নের মাধ্যমে আকাশের একাংশের মহাবৈশ্বিক মাইক্রোতরঙ্গ পটভূমি বিকিরণ পরিমাপ করে। এটিই ছিল প্রথম পরীক্ষা যাতে বড় আকারের ও উচ্চ স্পষ্টতাবিশিষ্ট মহাবৈশ্বিক মাইক্রোতরঙ্গ পটভূমির ছবি তৈরি করা সম্ভব হয়। এতে প্রায় ৪২,০০০ মিটার উচ্চতায় স্থাপিত একটি দূরবীক্ষণ যন্ত্র ব্যবহার করা হয় বলে বায়ুমণ্ডলে মাইক্রোতরঙ্গের শোষণ এড়ানো সম্ভব হয়। এর ফলে অর্থেরও প্রচুর সাশ্রয় হয়, তবে আকাশের কেবল ছোট একটি অংশ স্ক্যান করা সম্ভব হয়।

তিনটি উড্ডয়নের প্রথমটি ছিল ১৯৯৭ সালে উত্তর আমেরিকার উপর দিয়ে করা একটি পরীক্ষামূলক উড্ডয়ন। ১৯৯৮ ও ২০০৩ সালে পরবর্তী দুইটি উড্ডয়ন অ্যান্টার্কটিকার ম্যাকমার্ডো স্টেশন থেকে শুরু করা হয়। এটি মেরুদেশীয় ঘূর্ণন বায়ুপ্রবাহ ব্যবহার করে দক্ষিণ মেরুকে চক্কর দিয়ে ঘুরে আসে এবং ২ সপ্তাহ পরে মাটিতে নেমে আসে। এই ঘটনা থেকেই পরীক্ষণটির নাম বুমেরাং রাখা হয়েছে।

## বুমেরাং পরীক্ষার প্রধান বৈশিষ্ট্য
বুমেরাং পরীক্ষার প্রধান কারণ হলো মানুষের মধ্যে থাকা স্বাভাবিক প্রতিরক্ষামূলক মনোভাব, যা তাকে অন্যের দ্বারা প্রভাবিত হওয়ার থেকে রক্ষা করে। যখন একজন ব্যক্তি বুঝতে পারেন যে তাকে কোনো নির্দিষ্ট দিকে প্রভাবিত করার চেষ্টা করা হচ্ছে, তখন তার মধ্যে এক ধরনের প্রতিরোধ গড়ে ওঠে। এর ফলে তিনি নিজের স্বাধীনতা বা পছন্দের ওপর কোনো চাপ অনুভব করতে চান না।

বিষয়শ্রেণী:ভৌত বিশ্বতত্ত্ব
কসমিক ব্যাকগ্রাউন্ড এক্সপ্লোরার

**কসমিক ব্যাকগ্রাউন্ড এক্সপ্লোরার** () ছিল ভৌত বিশ্বতত্ত্বের জন্য নিবেদিত একটি কৃত্রিম উপগ্রহ। এটি **এক্সপ্লোরার ৬৬** নামেও পরিচিত ছিল। এর লক্ষ্য ছিল মহাবিশ্বের মহাশূন্যীয় অণুতরঙ্গ পটভূমিক বিকিরণ (cosmic microwave background radiation বা CMB) অনুসন্ধান করা এবং মহাবিশ্ব সম্পর্কে আমাদের ধারণাকে সাহায্যকারী বিভিন্ন পরিমাপ গ্রহণ করা।

এই প্রকল্পটি মহাবিশ্বের মহাবিস্ফোরণ তত্ত্বকে শক্তিশালী করে। কোবে-র দুই প্রধান অনুসন্ধানী বিজ্ঞানী জর্জ স্মুট এবং জন ম্যাথার-কে ২০০৬ সালে পদার্থবিজ্ঞানে নোবেল পুরস্কার দেওয়া হয়। নোবেল পুরস্কার কমিটির মতে "the COBE-project can also be regarded as the starting point for cosmology as a precision science"।  অর্থাৎ কোবে-র মাধ্যমেই ভৌত বিশ্বতত্ত্ব একটি পর্যবেক্ষণভিত্তিক বিজ্ঞানে পরিণত হয়।

## তথ্যসূত্র


বিষয়শ্রেণী:নাসা অনুসন্ধানী
বিষয়শ্রেণী:মহাকাশ দূরবীক্ষণ যন্ত্র
বিষয়শ্রেণী:এক্সপ্লোরার প্রকল্প
বিষয়শ্রেণী:বর্তমানে পৃথিবীকে প্রদক্ষিণরত কৃত্রিম উপগ্রহ
বিষয়শ্রেণী:ভৌত বিশ্বতত্ত্ব
বিষয়শ্রেণী:ভূ-প্রদক্ষিণরত কৃত্রিম উপগ্রহ
বিষয়শ্রেণী:নাসা-র কৃত্রিম উপগ্রহ
রবার্ট উড্রো উইলসন

**রবার্ট উড্রো উইলসন** () একজন মার্কিন জ্যোতির্বিজ্ঞানী। তিনি আরনো এলান পেনজিয়াসের সাথে যৌথভাবে মহাজাগতিক ক্ষুদ্র তরঙ্গ পটভূমি বিকিরণ আবিষ্কার করেন। এজন্য তারা ১৯৭৮ সালে পদার্থবিজ্ঞানে নোবেল পুরস্কার পান।

## তথ্যসূত্র

## বহিঃসংযোগ
* Robert Woodrow Wilson: Official Nobel page
* Annotated bibliography for Robert Wilson from the Alsos Digital Library for Nuclear Issues

বিষয়শ্রেণী:১৯৩৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:বেতার জ্যোতির্বিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:রাইস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন পদার্থবিজ্ঞানী
তমোশক্তি

ভৌত বিশ্বতত্ত্বে **তমোশক্তি** বা **গুপ্ত শক্তি** বা **কৃষ্ণ শক্তি** বা **অন্ধকার শক্তি** (ইংরেজি: Dark energy) বলতে শক্তির অনুমানভিত্তিক একটি রূপ বোঝায় যা সমস্ত মহাশূন্য জুড়ে বিস্তৃত এবং মহাবিশ্বের সম্প্রসারণের হার বৃদ্ধিতে ভূমিকা রাখে। তমোশক্তির অস্তিত্ব অনুমান মহাবিশ্বের ক্রমবর্ধমান সম্প্রসারণের হার ব্যাখ্যার একটি জনপ্রিয় উপায়। বিশ্বতত্ত্বের বর্তমান আদর্শ মডেল তথা ল্যামডা-সিডিএম মডেলে তমোশক্তি মহাবিশ্বের তিন-চতুর্থাংশ ভর ও শক্তির উপস্থিতি ব্যাখ্যা করে।

ভৌত মহাজাগতমাণ এবং জ্যোতির্বিজ্ঞানে, অন্ধকার শক্তি একটি অজানা শক্তি যা মহাবিশ্বের সম্প্রসারণকে গতিশীল করে তোলার জন্য সমস্ত স্থানকে ছড়িয়ে দেওয়ার জন্য অনুমিত হয়।  গাঢ় শক্তি ১৯৯০ সাল থেকে পর্যবেক্ষণ করে ব্যাখ্যা করার সবচেয়ে গ্রহণযোগ্য অনুমান হয় যে, মহাবিশ্ব একটি গতিশীল হারে প্রসারিত হচ্ছে।

কসমোলজির আদর্শ মডেলটি সঠিক বলে মনে করা হয়, বর্তমান পরিমাপ থেকে বোঝা যায় যে, অন্ধকার শক্তি বর্তমান দিনের বিশ্লেষণের মহাবিশ্বের মোট শক্তির ৬৮.৩% অবদান রাখে। অন্ধকার বিষয়বস্তুর ভর-শক্তি এবং সাধারণ (বারোনিক) পদার্থ যথাক্রমে ২৬.৮% এবং ৪.৯% অবদান রাখে, এবং নিউট্রিনো এবং ফোটনের মতো অন্যান্য উপাদানগুলি খুব ছোট পরিমাণে অবদান রাখে। গাঢ় শক্তি ঘনত্ব (~ ৭ × ১০-৩০ গ্রাম/সেমি ৩) খুব কম, সাধারণ বস্তুর ঘনত্ব বা ছায়াপথের মধ্যে অন্ধকার বিষয় তুলনায় অনেক কম। যাইহোক, এটি মহাবিশ্বের ভর-শক্তিকে প্রাধান্য দেয় কারণ এটি স্থান জুড়ে একক।

## তথ্যসূত্র

বিষয়শ্রেণী:ভৌত বিশ্বতত্ত্ব
বিষয়শ্রেণী:পদার্থবিজ্ঞানে অমীমাংসিত সমস্যা
আর্নো অ্যালান পেনজিয়াস

**আরনো এলান পেনজিয়াস** একজন মার্কিন পদার্থবিজ্ঞানী। তিনি মহাজাগতিক ক্ষুদ্র তরঙ্গ পটভূমি বিকিরণ আবিষ্কার করেন। এজন্য ১৯৭৮ সালে রবার্ট উড্রো উইলসনের সাথে যৌথভাবে পদার্থবিজ্ঞানে নোবেল পুরস্কার লাভ করেন।

## তথ্যসূত্র

## বহিঃসংযোগ

* Autobiographical sketch
* The first part of an article authored by Arno Penzias that was published in Science Reporter magazine
* The second part of an article authored by Arno Penzias entitled '''Ideas'''

বিষয়শ্রেণী:১৯৩৩-এ জন্ম
বিষয়শ্রেণী:মার্কিন পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:বেতার জ্যোতির্বিজ্ঞানী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী
বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
বিষয়শ্রেণী:ইহুদি নোবেল বিজয়ী
বিষয়শ্রেণী:মার্কিন যুক্তরাষ্ট্রের সেনা কর্মকর্তা
বিষয়শ্রেণী:২০২৪-এ মৃত্যু
কণিকা (দ্ব্যর্থতা নিরসন)

**কণিকা** বলতে নিচেরগুলি বোঝাতে পারে:

## রসায়ন
* অণু
* পরমাণু
* নিউট্রন
* ফোটন
* কলয়েড

## পদার্থবিজ্ঞান
* উপআণবিক কণিকা
** মৌল কণিকা
** যৌগিক কণিকা
** বিন্দু কণিকা
* আরও দেখুন: কণাসমূহের তালিকা

## অন্যান্য
* কণিকা (বাস্তুতন্ত্র)
* ব্যাকরণের কণিকা
* কণা পদ্ধতি
* দানাদার পদার্থ
মহাবিশ্বের বৃহৎ-পরিসর গঠন

ভৌত বিশ্বতত্ত্বে **বৃহৎ-পরিসর গঠন** () বলতে মহাবিশ্বে পদার্থ ও আলোর সেইসমস্ত বিতরণকে বোঝায় যেগুলির আকার অত্যন্ত বৃহৎ, যাদেরকে এক বিলিয়ন আলোকবর্ষের স্কেলে পরিমাপ করা যায়।

লোহিত সরণ জরিপ এবং তড়িৎচুম্বকীয় বিকিরণের বিভিন্ন তরঙ্গদৈর্ঘ্যের পট্টির চিত্রণ থেকে মহাবিশ্বের কাঠামো সম্পর্কে অনেক তথ্য পাওয়া গেছে। কাঠামোটি ছোট থেকে বড়-র স্তরক্রম অনুসরণ করে। মহাবিশ্বের সবচেয়ে বড় কাঠামোগুলি হল অতিস্তবক এবং ছায়াপথ ফিলামেন্টগুলি; এগুলির চেয়ে বড় কোন অবিচ্ছিন্ন কাঠামো দেখতে পাওয়া যায় না। এই ব্যাপারটিকে **বিশালত্বের সমাপ্তি** (End of Greatness) আখ্যা দেওয়া হয়েছে।

এই অর্থে পর্যবেক্ষণযোগ্য শব্দটি একটি বস্তু থেকে আলো বা অন্যান্য তথ্য সনাক্ত করার আধুনিক প্রযুক্তির সক্ষমতা বা সনাক্ত করার মতো কিছু আছে কিনা তা বোঝায় না। এটি আলোর গতির দ্বারা তৈরি শারীরিক সীমা বোঝায়। কোন সংকেত আলোর চেয়ে দ্রুত ভ্রমণ করতে পারে না, তাই সেখানে একটি সর্বোচ্চ দূরত্ব (কণা দিগন্ত বলা হয়) যার বাইরে কিছুই সনাক্ত করা যায় না, কারণ সংকেতগুলি এখনও আমাদের কাছে পৌঁছাতে পারেনি। কখনও কখনও জ্যোতির্পদার্থবিদরা দৃশ্যমান মহাবিশ্বের মধ্যে পার্থক্য করেন, যার মধ্যে রয়েছে শুধুমাত্র পুনর্মিলনের পর থেকে নির্গত সংকেত (যখন হাইড্রোজেন পরমাণু প্রোটন থেকে তৈরি হয়েছিল এবং ইলেকট্রন এবং ফোটন নির্গত হয়েছিল) - এবং পর্যবেক্ষণযোগ্য মহাবিশ্ব, যার মধ্যে রয়েছে মহাজাগতিক সম্প্রসারণের শুরু থেকে সংকেত (বিগ ব্যাং) ঐতিহ্যগত ভৌত সৃষ্টিতত্ত্বে, আধুনিক সৃষ্টিতত্ত্বে মুদ্রাস্ফীতি যুগের সমাপ্তি)।

গণনা অনুসারে, বর্তমান চলমান দূরত্ব—যথাযথ দূরত্ব, যা বিবেচনায় নেয় যে আলো নির্গত হওয়ার পর থেকে মহাবিশ্ব প্রসারিত হয়েছে—এমন কণাতে যা থেকে মহাজাগতিক মাইক্রোওয়েভ ব্যাকগ্রাউন্ড রেডিয়েশন (CMBR) নির্গত হয়েছিল, যা দৃশ্যমান মহাবিশ্বের ব্যাসার্ধকে প্রতিনিধিত্ব করে। , প্রায় 14.0 বিলিয়ন পার্সেক (প্রায় 45.7 বিলিয়ন আলোকবর্ষ), যখন পর্যবেক্ষণযোগ্য মহাবিশ্বের প্রান্তে কমোভিং দূরত্ব প্রায় 14.3 বিলিয়ন পার্সেক (প্রায় 46.6 বিলিয়ন আলোকবর্ষ), প্রায় 2% বড়। পর্যবেক্ষণযোগ্য মহাবিশ্বের ব্যাসার্ধ তাই অনুমান করা হয় প্রায় 46.5 বিলিয়ন আলোকবর্ষ এবং এর ব্যাস প্রায় 28.5 গিগাপারসেক (93 বিলিয়ন আলোকবর্ষ, বা 8.8×1026 মিটার বা 2.89×1027 ফুট), যা সমান 880 yottameters  পর্যবেক্ষণযোগ্য মহাবিশ্বের সমালোচনামূলক ঘনত্ব এবং ব্যাস ব্যবহার করে, মহাবিশ্বের সাধারণ পদার্থের মোট ভর প্রায় 1.5 × 1053 কেজি গণনা করা যেতে পারে। নভেম্বর 2018-এ, জ্যোতির্বিজ্ঞানীরা জানিয়েছেন যে এক্সট্রা গ্যালাকটিক ব্যাকগ্রাউন্ড লাইট (EBL) এর পরিমাণ ছিল 4 × 1084 ফোটন।

যেহেতু মহাবিশ্বের সম্প্রসারণ ত্বরান্বিত হচ্ছে, আমাদের স্থানীয় সুপারক্লাস্টারের বাইরে বর্তমানে সমস্ত পর্যবেক্ষণযোগ্য বস্তুগুলি ধীরে ধীরে লাল এবং ক্ষীণ আলো নির্গত করার সময়, সময়ের সাথে সাথে জমাটবদ্ধ হতে দেখা যাবে। উদাহরণস্বরূপ, 5 থেকে 10 পর্যন্ত বর্তমান রেডশিফ্ট z সহ বস্তুগুলি 4-6 বিলিয়ন বছরের বেশি সময় ধরে পর্যবেক্ষণযোগ্য থাকবে। উপরন্তু, বর্তমানে একটি নির্দিষ্ট কমোভিং দূরত্ব (বর্তমানে প্রায় 19 বিলিয়ন পার্সেক) অতিক্রম করে অবস্থিত বস্তু দ্বারা নির্গত আলো কখনো পৃথিবীতে পৌঁছাবে না।

বিষয়শ্রেণী:ভৌত বিশ্বতত্ত্ব
হামদর্দ (ওয়াক্‌ফ) ল্যাবরেটরীজ

**হামদর্দ ল্যাবরেটরিজ** ভারতের একটি ইউনানি ফার্মাসিউটিক্যাল এবং খাদ্য কোম্পানি। এটি ১৯০৬ সালে দিল্লিতে হাকিম হাফিজ আবদুল মজিদ দ্বারা প্রতিষ্ঠিত হয়েছিল এবং ১৯৪৮ সালে এটি ওয়াকফ (অলাভজনক ট্রাস্ট) হয়ে ওঠে এটি  দাতব্য শিক্ষামূলক ট্রাস্ট হামদর্দ ন্যাশনাল ফাউন্ডেশনের সাথে সংযুক্ত।

## ইতিহাস
হামদর্দ ল্যাবরেটরিজ ১৯০৬ সালে দিল্লিতে হাকিম হাফিজ আব্দুল মজীদ ও আনসারুল্লাহ তাবানির দ্বারা প্রতিষ্ঠিত হয়। তারা উভয়েই ইউনানি চিকিৎসাশাস্ত্রের অভিজ্ঞ ছিলেন। "হামদর্দ" (উর্দু: ہمدرد) একটি ফারসি শব্দ, যার অর্থ "দুঃখে সাথি" বা "দুঃখভোগের সঙ্গী"।

হাকিম হাফিজ আব্দুল মজীদ ১৮৮৩ সালে আধুনিক উত্তরপ্রদেশের পিলভিট শহরে শেখ রহিম বখশ-এর পরিবারে জন্মগ্রহণ করেন। তিনি সম্পূর্ণ কোরআন শরীফ মুখস্থ করেন বলে জানা যায়। এছাড়াও, তিনি উর্দু ও ফারসি ভাষার উৎপত্তি নিয়ে পড়াশোনা করেন। পরে তিনি ইউনানি চিকিৎসাশাস্ত্রে সর্বোচ্চ ডিগ্রি অর্জন করেন।

হাকিম হাফিজ আব্দুল মজীদ এক সময় হাকিম জামাল খানের সঙ্গে পরিচিত হন, যিনি ভেষজ উদ্ভিদ নিয়ে আগ্রহী ছিলেন এবং ঔষধি গাছ চিনতে পারার জন্য সুপরিচিত ছিলেন। স্ত্রীর পরামর্শে, ১৯০৬ সালে দিল্লির হাউজ ক্বাযিতে তিনি একটি ভেষজ দোকান স্থাপন করেন এবং সেখানেই ওষুধ তৈরি শুরু করেন। ১৯২০ সালের মধ্যে ছোট সেই দোকানটি একটি পূর্ণাঙ্গ উৎপাদন কেন্দ্রে পরিণত হয়।

প্রতিষ্ঠাতার ১৯২২ সালে মৃত্যু হলে, তার স্ত্রী রাবেয়া বেগম ও দুই পুত্র ‘হামদর্দ ট্রাস্ট’ গঠন করেন, যার লক্ষ্য ছিল মুনাফার ৮৫ শতাংশ জনকল্যাণমূলক কাজে ব্যয় করা। তার ছেলে হাকিম আব্দুল হামিদ মাত্র চৌদ্দ বছর বয়সে হামদর্দ ল্যাবরেটরিজের দায়িত্ব গ্রহণ করেন। পরে তার ছোট ভাই হাকিম মুহাম্মদ সাঈদ এতে যোগ দেন এবং ১৯৪৮ সালে তিনি পাকিস্তানে গিয়ে করাচিতে হামদর্দ পাকিস্তান প্রতিষ্ঠা করেন।

১৯৬৪ সালে ‘হামদর্দ ফাউন্ডেশন’ প্রতিষ্ঠা করা হয়, যার মাধ্যমে কোম্পানির সমস্ত মুনাফা সমাজের কল্যাণে ব্যয় করা হয়।

হামদর্দ ল্যাবরেটরিজের দুটি উৎপাদন কারখানা রয়েছে—একটি গাজিয়াবাদ, উত্তরপ্রদেশে এবং অন্যটি মানেসর, হরিয়ানায়।

## পণ্য
কোম্পানির ৫০০ টিরও বেশি প্রাকৃতিক এবং ভেষজ-ভিত্তিক পণ্য রয়েছে। এর কিছু পরিচিত পণ্য হল শরবত রুহ আফজা , সাফি , পাচনৌল, রোগান বাদাম শিরিন, সুয়ালিন, জোশিনা এবং সিনকারা।

## আরো দেখুন

* হামদর্দ ল্যাবরেটরিজ (ওয়াকফ) বাংলাদেশ 
* হামদর্দ পাকিস্তান

## তথ্যসূত্র


বিষয়শ্রেণী:ভেষজ প্রতিষ্ঠান
বিষয়শ্রেণী:ইউনানি ওষুধ
বিষয়শ্রেণী:উপমহাদেশীয় প্রতিষ্ঠান
বিষয়শ্রেণী:১৯০৬-এ প্রতিষ্ঠিত ঔষধ প্রস্তুতকারক কোম্পানি
বিষয়শ্রেণী:ভারতের ঔষধ প্রস্তুতকারক কোম্পানি
বিষয়শ্রেণী:নয়াদিল্লি ভিত্তিক কোম্পানি
বিষয়শ্রেণী:আয়ুর্বেদিক কোম্পানি
বিষয়শ্রেণী:ভারতীয় মার্কা
বিষয়শ্রেণী:১৯০৬-এ প্রতিষ্ঠিত ভারতীয় কোম্পানি
দ্য লিসেনার

**দ্য লিসেনার** একটি ব্রিটিশ সাপ্তাহিক পত্রিকা যা প্রথম ব্যারন রেইথ (লর্ড রেইথ) ১৯২৯ সালে প্রতিষ্ঠা করেন। ১৯৯১ সালে এর প্রকাশনা বন্ধ হয়ে যায়। পত্রিকাটি প্রথম প্রকাশিত হয়েছিল ১৯২৯ সালের ১৬ জানুয়ারি তারিখে।

## বহিঃসংযোগ
* Official website for The Listener Crossword

বিষয়শ্রেণী:বিবিসি
বিষয়শ্রেণী:ব্রিটিশ সাময়িকী
বিষয়শ্রেণী:যুক্তরাজ্যের সাপ্তাহিক ম্যাগাজিন
বিষয়শ্রেণী:যুক্তরাজ্যের বিলুপ্ত ম্যাগাজিন
বিষয়শ্রেণী:লন্ডনের ম্যাগাজিন
বিবিসি থার্ড প্রোগ্রাম

**বিবিসি থার্ড প্রোগ্রাম** হল বিবিসির তৃতীয় আন্তর্জাতিক বেতার সম্প্রচার সার্ভিস। এটি ১৯৪৬ সালে প্রতিষ্ঠিত হয় এবং পরবর্তীতে ১৯৭০ সালে বিবিসি বেতার ৩ নামে পরিচিতি লাভ করে।

বিবিসি রেডিও থ্রি এর অনুষ্ঠানমালার মধ্যে রয়েছে ইউরোপীয় শাস্ত্রীয় সঙ্গীত, অপেরা, জ্যাজ, বিশ্ব সঙ্গীত, নাটক, সাংস্কৃতিক অনুষ্ঠান, ইত্যাদি।। ব্রিটিশ সুরকার ও গীতিকারেরা নতুন সঙ্গীতের জন্য এই বেতারকেন্দ্রটিকে বিশ্বের সবচেয়ে গুরুত্বপূর্ণ বেতারকেন্দ্র হিসাবে গন্য করেন। 
220px|right| thumb| রেডিও থ্রি লোগো
২০০৯ সালে রেডিও থ্রি সনি রেডিও একাডেমির যুক্তরাজ্যের স্টেশন অফ দ্য ইয়ার গোল্ড অ্যাওয়ার্ড লাভ করে।

## তথ্যসূত্র

বিষয়শ্রেণী:বিবিসি
বিষয়শ্রেণী:যুক্তরাজ্যের রেডিও স্টেশন
মাইন নকশা

thumb|200px|মাইনের নকশা বিশেষ আপেক্ষিকতা তত্ত্বের বিবরণগুলোর সত্যতা স্বীকার করে নেয়।
**মাইন নকশা** (Milne model) জ্যোতির্বিজ্ঞানী এডওয়ার্ড আর্থার মাইন কর্তৃক প্রস্তাবিত একটি বিশ্বতাত্ত্বিক নকশা। মাইন লোরেন্‌ৎস রূপান্তরের সফল প্রয়োগ ঘটিয়ে একটি শূন্য মহাবিশ্বের ধারণা প্রবর্তন করেন যার কোন বক্রতা নেই।

## তথ্যসূত্র

* Milne, "Relativity, Gravitation and World Structure": http://www.phys-astro.sonoma.edu/BruceMedalists/Milne/MilneRefs.html 

বিষয়শ্রেণী:সাধারণ আপেক্ষিকতার সঠিক সমাধান
বিষয়শ্রেণী:পদার্থবিজ্ঞানের অপ্রচলিত তত্ত্ব
কুদরাত-এ-খুদা শিক্ষা কমিশন, ১৯৭২

প্রাচীন শিক্ষাব্যবস্থার পরিবর্তন এবং স্বাধীন সার্বভৌম বাংলাদেশের উপযোগী সমাজগঠনমূলক একটি সার্বিক শিক্ষাব্যবস্থার রুপরেখা প্রণয়নের উদ্দেশ্যে গণপ্রজাতন্ত্রী বাংলাদেশ সরকার কর্তৃক গৃহীত প্রস্তাব অনুযায়ী ১৯৭২ সালের ২৬ জুলাই গঠিত 'জাতীয় শিক্ষা কমিশন' প্রনীত সুপারিশমালা। এই কমিশনের সভাপতি ছিলেন ড.কুদরাত-এ-খুদা। তার নাম অনুসারে পরবর্তিকালে রিপোর্টির নাম রাখা হয় ' ড.কুদরাত-এ-খুদা শিক্ষাকমিশন রিপোর্ট'। এটি প্রকাশিত হয় ১৯৭৪ সালের মে মাসে ' বাংলাদেশ শিক্ষা কমিশন রিপোর্ট' নামে। এতে পরিশিষ্ট বাদে ৩৬ তি অধ্যায় ছিল এবং পৃষ্ঠা সংখ্যা ছিল মোট ৪৩০।

## কমিশনের অধ্যায়সমূহ
৩৬ টি অধ্যায়ের শিরোনাম হলোঃ

# শিক্ষার লক্ষ্য ও উদ্দেশ্যাবলী
# চরিত্র ও ব্যক্তিত্ব গঠন
# কর্ম অভিজ্ঞতা
# শিক্ষার মাধ্যম
# শিক্ষায় বিদেশী ভাষার স্থান
# শিক্ষক- শিক্ষার্থীর হার
# প্রাক্‌- প্রাথমিক শিক্ষা
# প্রাথমিক শিক্ষা
# মাধ্যমিক শিক্ষা
# বৃত্তিমূলক শিক্ষা
# ডিপ্লোমা স্তরে প্রকৌশল শিক্ষা ও প্রযুক্তিবিদ্যা
# মাদ্রাসা শিক্ষা ও টোল শিক্ষা
# শিক্ষক শিক্ষণ
# উচ্চ শিক্ষা ও গবেষণা
# ডিগ্রী স্তরে প্রকৌশল শিক্ষা ও প্রযুক্তিবিদ্যা
# বিজ্ঞান শিক্ষা
# কৃষিশিক্ষা
# বাণিজ্যশিক্ষা
# আইনশিক্ষা
# ললিতকলা
# পরীক্ষা ও মূল্যায়ন পদ্ধতি
# শিক্ষকদের দায়িত্ব ও মর্যাদা
# নিরক্ষরতা দূরীকরণ
# বয়স্ক শিক্ষা ও অনানুষ্ঠানিক শিক্ষা
# নারীশিক্ষা
# বিশেষ শিক্ষা
# শারীরিক ও মানসিক বাধাগ্রস্থদের এবং বিশেষ মেধাবীদের জন্য শিক্ষা
# স্বাস্থ্য শিক্ষা
# শরীরচর্চা ও সামরিক শিক্ষা
# শিক্ষা প্রতিষ্ঠানের ছুটি
# শিক্ষাক্রম ও পাঠ্যপুস্তক
# শিক্ষাগৃহ ও শিক্ষার উপকরন
# গ্রন্থাগার
# শিক্ষাক্ষেত্রে সুযোগ সুবিধা
# ছাত্র নির্দেশনা ও পরামর্শদান
# ছাত্রকল্যাণ ও জাতীয় সেবা, শিক্ষার জন্য অর্থসংস্থান এবং পরিশেষ।

## কমিশনের সদস্যবৃন্দ
* মোহাম্মদ ফেরদাউস খান
* এম. ইউ. আহমেদ
* মাহমুদ মোকাররম হোসেন
* মোহাম্মদ নূরুস সাফা
* এম. আবদুস সাত্তার
* কবীর চৌধুরী
* আবদুল হক
* আনিসুজ্জামান
* নূরুল ইসলাম
* শামসুল ইসলাম
* আ. ম. জহুরুল হক
* সিরাজুল হক
* বাসন্তি গুহঠাকুরদা
* মোহাম্মদ আবু সুফিয়া
* মুহাম্মদ নুরুল হক
* মোহাম্মদ হাবিবল্লাহ্‌
* হেনা দাস
* মো. আশরাফউদ্দিন খান

বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:বাংলাদেশের শিক্ষা কমিশন
বিষয়শ্রেণী:১৯৭২-এ বাংলাদেশ
আব্দুল আলী

মৌলভী **আব্দুল আলী** (১৭৮৬- ১৮৬৬) বা **পাগলা মৌলভী** বাংলাদেশের রাজধানী ঢাকার অন্যতম বড় জমিদার ছিলেন। উনিশ শতকের প্রথম দিকে ঢাকার একজন সুপরিচিত জমিদার হিসেবে তার বেশ নাম ডাক ছিল। উগ্রমেজাজী, অত্যাচারী স্বভাব ও কর্মকাণ্ডের জন্য তিনি ঢাকাবাসীর কাছে 'পাগলা মৌলভী' হিসেবে পরিচিত ছিলেন।

আব্দুল আলীর পিতা মৌলভী বরকতউল্লাহ ছিলেন নয়াবাড়ির মিলিক গ্রামের জমিদার। মৌলভী বরকতউল্লাহ "পরগণা নুরুল্লাহপুর, তপপে হাউলি জাহানাবাদ, তপপে আরঙ্গাবাদ, তপপে শায়েস্তানগর এবং পরগণা ইদ্রাকপুরের কিয়দংশ নিজ জমিদারিভুক্ত করিয়াছিলেন। তৎপরে মৌলভী আবদুল আলী ইদ্রাকপুর পরগণার অবশিষ্টাংশ এবং বড়বাদু নামক পরগণা তাঁহার জমিদারির অন্তর্ভুক্ত করেন।"

আব্দুল আলী ঢাকা কলেজিয়েট স্কুলের আদি ছাত্রদের একজন। নবাব আব্দুল গণি, ঢাকা ব্রাহ্মসমাজের প্রতিষ্ঠাতা ব্রজসুন্দর মিত্রের সাথে আব্দুল আলীর ঘনিষ্টতা ছিলো। ঢাকা শহরে আব্দুল আলীর প্রতিদ্বন্দ্বী ছিলেন ঢাকার আরেক প্রভাবশালী জমিদার নীলকর ওয়াইজ। তার সাথে আব্দুল আলীর প্রায়ই মামলা-মোকদ্দমা চলতো। আব্দুল আলী ফৌজদারী মামলা করতে ভালবাসতেন। তিনি বছরে ষাট সত্তুর হাজার টাকা আয় করতেন। স্বভাবে একটু কৃপণ হওয়ায় তার সহায় সম্পত্তিও ছিল অনেক।

কিন্তু তিনি মুসলমানদের জন্য দান-দক্ষিণাও করেছিলেন। তিনি ঢাকায় একটি মাদ্রাসা ও অতিথিশালা স্থাপন করেছিলেন। নিজ গ্রাম নয়াবাড়িতে একটি স্কুল স্থাপন করেছিলেন।

ঢাকায় তিনি বাস করতেন চকের পানিয়াটি লেনের একটি প্রাসাদোপম বাড়িতে। তার বাড়ির পাশে তৎকালীন মুকিম কাটারায় একটি বাজার বসিয়েছিলেন যা বর্তমানে চকের মৌলভীবাজার নামে পরিচিত। ১৮৬৬ সালে আশি বছর বয়সে পরলোকগমন করেছিলেন আব্দুল আলী।

আব্দুল আলী সম্পর্কে ঢাকার তৎকালীন পত্রিকা ঢাকা প্রকাশের কিছু উদ্ধৃতিঃ

## তথ্যসূত্র

বিষয়শ্রেণী:১৭৮৬-এ জন্ম
বিষয়শ্রেণী:১৮৬৬-এ মৃত্যু
বিষয়শ্রেণী:ঢাকার জমিদার
বিষয়শ্রেণী:ঢাকার ইতিহাস
বিষয়শ্রেণী:ঢাকা কলেজিয়েট স্কুলের প্রাক্তন শিক্ষার্থী